Γενς Φινκ-Γένσεν

Ο Γενς Φινκ-Γένσεν (Jens Fink-Jensen, 19 Δεκεμβρίου 1956) είναι Δανός συγγραφέας, φωτογράφος και συνθέτης.

Βιογραφία
Γεννήθηκε στην Κοπεγχάγη. Έκανε το ντεμπούτο του ως λογοτέχνης στις 4 Ιουνίου του 1975 με το διήγημα Ο Ιούνιος 1995 στην εφημερίδα «Information» (Ενημέρωση) και ως ποιητής τον Μάιο του 1976 με τέσσερα ποιήματα στο περιοδικό «Hvedekorn» (Κόκκος σιταριού) τεύχος 76/1. Πρωτοδημοσίευσε στις 19 Οκτωβρίου του 1981, σε μορφή βιβλίου, την ποιητική συλλογή Ο κόσμος σ’ ένα μάτι, στις 5 Ιουνίου του 1986, σε μορφή βιβλίου και σε πεζό λόγο, τη συλλογή διηγημάτων Τα κτήνη και το 1994 ως συγγραφέας παιδικών βιβλίων με το βιβλίο Ο Ίωνας και το κοχύλι.

Ο Γενς Φινκ-Γένσεν αποφοίτησε από το λύκειο «Herlufsholm Kostskole» (Οικοτροφείο Χερλουφσχόλμ) το 1976. Μετά υπηρέτησε τη θητεία του και ολοκλήρωσε την εκπαίδευση του υπαξιωματικού στη Βασιλική Φρουρά. Πήρε την ειδικότητα του αρχιτέκτονα από την Αρχιτεκτονική Σχολή της Ακαδημίας Τέχνης της Κοπεγχάγης το 1986 και του σχεδιαστή πολυμέσων από την ίδια σχολή το 1997.

Ως μέλος του αρχικού κύκλου των ποιητών της δεκαετίας του '80 που μαζεύονταν στην ομάδα γύρω από τον συντάκτη του περιοδικού «Hvedekorn», τον Πόουλ Μπόρουμ, ο Γενς Φινκ-Γένσεν το 1980 διοργάνωσε μεταξύ άλλων, μαζί με τον ποιητικό συνάδελφό του Μίχαελ Στρούνγε (Michael Strunge), τη γενεαλογική εκδήλωση Μπα!!80 στο προοδευτικό στέκι «Το Σπίτι» στην Κοπεγχάγη.

Εμφανίσεις
Ο Γενς Φινκ-Γένσεν πραγματοποιεί παραστάσεις με πολυμέσα, ημέρες αναγνώσεων με δικές του διαφάνειες και συνθέσεις συνθεσάιζερ σε λύκεια, σε φεστιβάλ κλπ. μαζί με το Fredrik Mellqvist που παίζει πλήκτρα και τον Γενς Σεβερίν (Jens Severin) που παίζει σαξόφωνο.

Εκθέσεις
Ο Γενς Φινκ-Γένσεν έχει μεταξύ άλλων φτιάξει τις εκθέσεις φωτογραφιών Τα Πλοία Του Νότου, Το Πρόσωπο Του Πεκίνου, την έκθεση ποιημάτων και φωτογραφιών ΛεξιΦωτογραφίες και το ηχητικό σλάιντ σώου Μάτι στον κόσμο – για την πρώτη ύλη των βιβλίων.

Μεταφράσεις
Το 1999 δημοσιεύτηκε η ποιητική συλλογή Κοντά στην απόσταση στα αραβικά σε μετάφραση του Jamal Juma (Εκδοτικός οίκος Alwah, Μαδρίτη). Μερικά από τα ποιήματα της συλλογής είχαν παλιότερα δημοσιευτεί στην εφημερίδα AL-Quds Al-Arabi (Λονδίνο, 1996) και στο περιοδικό Nizwa (Σουλτανάτο του Ομάν, 1999).

Έκδοση βιβλίων
 Verden i et øje (Ο κόσμος σ’ ένα μάτι), ποιήματα, 1981
 Sorgrejser (Ταξίδια της λύπης), ποιήματα, 1982
 Dans under galgen (Χορός κάτω από την αγχόνη), ποιήματα, 1983
 Bæsterne (Τα κτήνη, διηγήματα), 1986
 Nær afstanden (Κοντά στην απόσταση), ποιήματα, 1988 (έχει εκδοθεί στ’ αραβικά το 1999)
 Jonas og konkylien (Ο Ίωνας και το κοχύλι), παιδικό βιβλίο, 1994 (εικονογραφημένο από το Μαδς Στάγε)
 Forvandlingshavet (Η θάλασσα της μεταμόρφωσης), ποιήματα, 1995
 Jonas og himmelteltet (Ο Ίωνας και η ουράνια σκηνή), παιδικό βιβλίο, 1998 (εικονογραφημένο από το Μαδς Στάγε)
 Alt er en åbning (Τα πάντα είναι ένα άνοιγμα), ποιήματα, 2002
 Syd for mit hjerte. 100 udvalgte kærlighedsdigte (Νότια της καρδιάς μου. 100 επιλεγμένα, ερωτικά ποιήματα), ποιήματα, 2005

 Παραπομπές 

 Εξωτερικοί σύνδεσμοι 

  Jens Fink-Jensen Online

Κατηγορία:Δανοί ποιητές
Κατηγορία:Δανοί διηγηματογράφοι
Κατηγορία:Συγγραφείς παιδικής και νεανικής λογοτεχνίας
Κατηγορία:Δανοί συνθέτες